ས་ས་གཞི་གཡང་ས་དང་ངམ་གྲོག་རད་རོད་དུ་འགྱུར།།
ཚིག་རྩུབ་ཀྱིས་ཐང་སྐྱ་བོ་དང་ཚེར་མ་དང་ཚྭ་སྒོ་ཅན་དུ་འགྱུར།ཀྱལ་པས་ནམ་ཟླ་དུས་བཞི་ཚུལ་མིན་དུ་འགྱུར།བརྣབ་སེམས་ཀྱིས་འབྲུ་ཕྲ་བ་དང་ངན་པར་འགྱུར།གནོད་སེམས་ཀྱིས་རོ་བཅུད་བཟང
པོ་རྣམས་ངན་པར་འགྱུར།ལོག་ལྟས་འབྲུ་རྣམས་ཉུང་ངུ་ནས་གཏན་མེད་ཀྱི་བར་དུ་འགྱུར་བ་སོགས་སོ།།དེ་ལྟར་རྒྱུ་མཐུན་དང་བདག་པོའི་འབྲས་བུ་འདི་རྣམས་སྐྱེ་བ་དེ་དང་ཕྱི་མའི་བར་སྐབས་མ་

ངེས་པར་འབྱུང་བའོ།།གཉིས་པ་དགེ་བ་བསྒྲུབ་བྱར་བསམ་པ་ནི།སྤྱིར་གཉེན་པོ་བརྒྱད་ཁྲི་བཞི་སྟོང་སོགས་བསམ་གྱིས་མི་ཁྱབ་ཀྱང་།རགས་པ་ཆེ་ལོང་དུ་བསྡུས་ན།།
སྔར་བསྟན་པའི་མི་དགེ་བ་བཅུ་པོ་ཡིད་ཀྱིས་སྤངས་ནས་ལུས་ངག་གིས་སླར་ལོག་པའི་སྤོང་སེམས་སྤྱོད་ལམ་དང་བཅས་པ་དེ་ཡིན་ན།བདག་འདི་ལ་རྟག་ཏུ་གནས་པར་བྱའོ་སྙམ་དུ་བསམ་ཞིང་།
དེདེ་ལ་མི་དགེ་བཅུ་ཡིད་ཀྱིས་སྤངས་པའི་གོ་དོན་ནི།དེ་རྣམས་ཉེས་དམིགས་ཀྱི་སྐྱོན་ཅན་དུ་ཤེས་ནས་ནམ་དུ་ཡང་མི་འདོད་པ་ཡིན།ལུས་ངག་གི་སླར་ལོག་པ་ནི།བཅུ་པོ་དེ་དག་རྒྱུན་དུ་མི་བྱ་བར་མ
ཟད།དེ་དག་བྱས་ན་གནས་སྐབས་སུ་ཁེ་ཆེ་ཞིང་འབད་མེད་དུ་བྱེད་ཐུབ་པའི་སྐབས་བྱུང་ཡང་ཡིད་ཀྱིས་སྤངས་པ་དེ་དྲན་པས་བྱ་བ་དེ་ལ་འཇུག་པར་མི་ནུས་པ་དེ།ལུས་ངག་གི་བདུན་པོ་ལ་ནི་འདི་གཉིས་ཀ་ཚད་དགོས་ལ།།
ཡིད་ཀྱི་གསུམ་ནི་ཡིད་ཀྱིས་སྤངས་པ་ཁོ་ནས་སོ།།མི་དགེ་བ་ལ་མི་རུང་བར་སེམས་པ་ནི་སྤོང་སེམས་ཡིན་ལ།དེ་ལྟར་ཤེས་པ་ནི་ཀུན་རྫོབ་ཤེས་པ་མ་འཁྲུལ་བ་ཡིན་པས་གཉེན་པོར་འགྱུར་ཞིང་ཚུལ་ཁྲིམས་ཀྱི
ངོ་བོའང་ཡིན་ནོ།།སྤོང་སེམས་འཕེན་ཤུགས་ཆེ་བ་ཡོད་ན།གཉིད་རྨུགས་དང་རྣམ་གཡེང་སོགས་ཀྱིས་བར་ཆོད་ཀྱང་།རྐྱེན་དེ་དམིགས་པའི་ཚེ་ཉེས་སྤྱོད་དུ་ཤེས་ནས་སྡོམ་པར་འགྱུར་རོ།།འདི་ནི་སྔར་གྱི

འཕེན་ཤུགས་དེའི་ས་བོན་གྱི་མཐུ་ལས་བྱུང་བ་ཡིན་ཏེ།དེའི་ཕྱིར་མི་དགེ་བཅུ་སྤོང་བའི་སེམས་པ་ས་བོན་དང་བཅས་པ་ནི་དགེ་བ་བཅུའོ།།དེར་མ་ཟད་མདོར་ན་ལུས་ཀྱི་ལས་ཕྱག་བསྐོར་མཆོད་པ་སེམས་ཅན་
དང་ཆོས་ཀྱི་དོན་དུ་འགྲོ་འོང་ངག་གི་ལས་བསྟོད་པ་བཟླས་བརྗོད་སེམས་ཅན་དང་ཆོས་ཀྱི་དོན་དུ་སླུ་བ་སོགས་དགེ་བས་ཀུན་ནས་བླངས་པའི་ལུས་ངག་གི་མྱ་བྱེད་ཐམས་ཅད་དང་།ཡིད་ཀྱི་ལས་དད་གུས་ངེས་འབྱུང
བྱམས་སྙིང་རྗེ་བྱང་ཆུབ་ཀྱི་སེམས་བསྒོམ་པ་སོགས་རང་བཞིན་གྱི་དགེ་སེམས་སུ་གྱུར་ཚད་ནན་ཏན་དུ་བསྒྲུབ་པར་བྱ་སྟེ།ཆགས་སྡང་གཏི་མུག་མེད་ལས་སྐྱེ།།དེས་བསྐྱེད་ལས་ནི་དགེ་བ་སྟེ།ཞེས་པ
ལྟར་རོ།།ད་ནི་དགེ་བ་དེ་དག་གི་འབྲས་བུ་ཡང་གསུམ་སྟེ།རྣམ་སྨིན་དང་།རྒྱུ་མཐུན་དང་།བདག་པོའི་འབྲས་བུའོ།།དང་པོ་ནི།དགེ་བ་དེ་དག་ཀྱང་སྐྱོར་དངོས་མཇུག་གསུམ་ཐམས་ཅད་དགེ་སེམས
ཀྱིས་ཟིན་པ་དང་མ་ཟིན་པ་ལས་དགེ་བའི་སྟོབས་ཆེ་འབྲིང་ཆུང་གསུམ་དུ་འགྱུར་རོ།།ཆེན་པོས་ཁམས་གོང་མའི་ལྷ་དང་།འབྲིང་གིས་འདོད་པའི་ལྷ་དང་།ཆུང་ངུས་མིར་སྐྱེ་བ་ཡིན་ནོ།།དགེ་བ་ཡིན་ཀྱང་བསམ་པ
མ་དག་པ་སོགས་ཀྱིས་ནི་ལྷ་མིན་དུ་སྐྱེ་བར་མདོ་ལས་བཤད་དོ།།གཉིས་པ་རྒྱུ་མཐུན་བདག་པོའི་འབྲས་བུ་ནི།སྔར་མི་དགེ་བ་བཅུའི་སྐབས་སུ་བཤད་པ་དེ་ཉིད་འདིར་མཐུན་ཕྱོགས་སུ་གྱུར་པ་སྟེ།རིན་ཆེན།

ཕྲེང་བ་ལས།།ཚེ་རིང་འབྱོར་པ་དགྲ་སྤངས་དང་།།བསྟོད་དང་གྲགས་མང་སྙན་པའི་གཏམ།།ཚིག་བཙུན་བསམ་པ་འགྲུབ་པ་དང་།།ཡིད་བདེ་བ་དང་བློ་གྲོས་འཕེལ།།འདི་དག
དགེ་བའི་རྒྱུ་མཐུན་བཅུ།།མཐུ་ཆེ་ལོ་ལེགས་ཉམས་དགའ་བ།།མཐོ་དམན་སྙོམས་དང་ཞིང་ས་གཤིན།།རྩ་ཤིང་རྒྱས་དང་དུས་ཚིགས་རན།།འབྲུ་སྦོམ་རོ་ཞིམ་འབྲས་བུ་རྒྱས།།དགེ་བ་བཅུ།།
ཡི་བདག་འབྲས་ཡིན།ཞེས་སོ།།དེ་ལྟར་དགེ་བ་བཅུ་ལ་གནས་པ་ནི་འདི་ཕྱི་ཀུན་ཏུ་བདེ་བའི་རྒྱུ་ཡིན་པས་ཅི་ནས་ཀྱང་བསྒྲུབ་པར་བགྱིའོ་སྙམ་དུ་བྱ་བ་གལ་ཆེའོ།།གསུམ་པ་ལུང་མ་བསྟན
འི་ལས་ནི།ཀུན་སློང་དགེ་མི་དགེའི་བསམ་པ་གང་གིས་ཀྱང་མ་ཟིན་ཅིང་།འབྲས་བུ་བདེ་སྡུག་ལུང་བསྟན་དུ་མེད་པའི་ལས་ཟས་ཟ་བ་དང་འགྲོ་འཆག་ལ་སོགས་པའོ།།དེ་དག་གང་སྤྱད་ཀྱང་
མདོ་དོན་མེད་པ་ལ་དུས་འདའ་བའི་ཕྱིར་དགེ་བར་བསྒྱུར་བ་གལ་ཆེ་བས།བདག་གིས་ཟ་བ་དང་འགྲོ་འཆག་ལ་སོགས་པ་འདི་དག་གིས་འབྲས་བུ་མི་བསྐྱེད་ཅིང་འཁོར་བ་ལས་ཐར་པའི་རྒྱུར་མི་འགྲོ་བ
འདུག་དོན་མེད་དུ་དེ་ཙམ་ཟད་དུ་འཕངས།ད་ཅི་ནས་ཀྱང་དགེ་བར་བསྒྱུར་བར་བགྱིའོ་སྙམ་དུ་སྒོ་གསུམ་གྱི་བྱ་བྱེད་ཐམས་ཅད་བྱང་ཆུབ་ཀྱི་སེམས་ཀྱིས་ཟིན་པར་བྱ་སྟེ།བཞི་བརྒྱ་པ་ལས།བསམ་པ

ང་་ཆུབ་སེམས་དཔའ་ལ།།དགེ་བའམ་གལ་ཏེ་མི་དགེའང་རུང་།།ཐམས་ཅད་དགེ་ལེགས་ཉིད་འགྱུར་ཏེ།།གང་ཕྱིར་ཡིད་བ་དེ་དབང་འགྱུར་ཕྱིར།ཞེས་དང་།སྤྱོད་འཇུག་ལས།དེ་ནས།།
བརྩམ་ཏེ་གཉིད་ལོག་གམ།།བག་མེད་གྱུར་ཀྱང་བསོད་ནམས་ཤུགས།།རྒྱུན་མི་ཆད་པ་དུ་མ་ཞིག།ནམ་མཁའ་མཉམ་པར་རབ་ཏུ་འབྱུང་།།ཞེས་གསུངས་པ་ལྟར་ཁ་ཕྱིར་བལྟས་སུ་མ་སོང་བར་བློ་རྩེ
ནང་དུ་བཀུག་སྟེ་ཅི་བྱས་དགེ་བའི་ལས་ལམ་དོན་ཡོད་པ་ལ་མཐའ་བསྐྱང་བར་བྱའོ།།གསུམ་པ་བདེན་བཞིས་འགག་བསྡུ་བ་ནི།དེ་ཡང་བདེན་པ་ནི་མི་བསླུ་བའི་དོན་ཡིན་ལ།རྒྱུ་ལས་དང་ཉོན་
མོངས་ཀྱི་རྟེན་འབྲེལ་ལས་འབྲས་བུ་ཁམས་གསུམ་དུ་སྣང་བ་ཡང་རྒྱུ་འབྲས་བསླུ་བ་མེད་པའི་མཐུ་ལས་བྱུང་བ་སྟེ་བདེན་པ་དང་པོ་གཉིས་སོ།།རྒྱུ་བྱང་ཆུབ་ཀྱི་ཕྱོགས་ལ་འབད་པས་འབྲས་བུས་རྣམ་པར་གྲོལ
པའི་གནས་ཐོབ་པ་ཡང་མི་བསླུ་བ་ཉིད་ཀྱིས་བདེན་པ་སྟེ་འཕགས་པའི་བདེན་པ་ཞེས་བྱའོ།།དེས་ན་སྤྱིར་འཁོར་འདས་ཀྱི་ཆོས་ཐམས་ཅད་བདེན་པ་བཞིར་འདུས་པས་ཐར་འདོད་རྣམས་ཀྱི་ཉམས་སུ་བླང
བྱ་ཡང་བདེན་པ་བཞིར་མ་འདུས་པ་མེད་དོ།།དེ་ཡང་ཀུན་འབྱུང་དང་།སྡུག་བསྔལ་དང་།ལམ་དང་།འགོག་པ་སྟེ་བཞིའོ།།དང་པོ་ཀུན་འབྱུང་གི་བདེན་པ་ནི།གཞིའི་གནས་ལུགས་སྤ

བསམ་བརྗོད་མེད་སྟོང་པ་ཉིད་དུ་གནས་པ་ཉིད་ལྷན་ཅིག་སྐྱེས་པའི་མ་རིག་པས་ངོ་མ་ཤེས།ཀུན་ཏུ་བཏགས་པའི་མ་རིག་པས་རིས་སུ་བཅད་ནས་ཕུང་པོ་ལ་བདག།
་བཟུང་བས་འཁྲུལ་ལོ།།ཕུང་པོ་ལ་བདག་འཛིན་ཞུགས་པས།ཡུལ་མཐུན་པ་ལ་བརྟེན་ནས་འདོད་ཆགས།མི་མཐུན་པ་ལ་བརྟེན་ནས་ཞེ་སྡང་།བར་མ་ལ་བརྟེན་ནས་གཏི་མུག་སྐྱེ།དུག
གསུམ་ལ་བརྟེན་ནས་དུག་ལྔ་སྐྱེ་སྟེ།དེ་ལ་ཀུན་ནས་ཉོན་མོངས་པའི་རྟེན་ཅན་གྱི་རྟོག་པ་ཞེས་བྱ་སྟེ།དཔེར་ན་དབྱར་གྱི་ས་གཞི་དང་འདྲ་སྟེ་ལས་ཐམས་ཅད་སྐྱེ་ཞིང་འགྲུབ་པར་བྱེད།ལུས་ལ་རྣམ
གྲངས་མང་ན་ཡང་འཁོར་བར་འཕེན་བྱེད་ཀྱི་ལས་ནི་གསུམ་དུ་འདུས།བསོད་ནམས་མ་ཡིན་པའི་ལས།བསོད་ནམས་ཀྱི་ལས།མི་གཡོ་བའི་ལས་སོ།།དེ་གསུམ་གྱི་དང་པོས་ངན་འགྲོར་འཕེན།གཉིས་པས
འའདོད་པའི་བདེ་འགྲོ་དང་།གསུམ་པས་ཁམས་གོང་མ་གཉིས་འཕེན་པར་བྱེད་དོ།།ལས་ཀྱི་དབྱེ་བ་ནི་གོང་དུ་བཤད་པ་བཞིན་ནོ།།དེས་ན་འཁོར་བའི་རྩ་བ་ཉོན་མོངས་པ་དེ་རང་རྒྱུད་ལ་ནམ་སྐྱེས་པ་ན་གཉེན
པོས་ཟིན་པར་བྱས་ནས་ལྡོག་པ་གལ་ཆེ་སྟེ།དམ་པས།ཉོན་མོངས་སྐྱེས་ཚེ་གཉེན་པོས་མ་སླེབ་ན།།ཆོས་ཀྱི་དགོས་པ་སྟོར་རོ་དིང་རི་བ།ཞེས་གསུངས་པ་བཞིན་ནོ།།གཉིས་པ་སྡུག་བསྔལ་བདེན་པ་ནི།།

རྒྱུརྒྱ་ཀུན་འབྱུང་སྟེ།ཉོན་མོངས་པ་དུག་གསུམ་དང་།དུག་ལྔ་ལས་འབྲས་བུ་ཁམས་གསུམ་འཁོར་བའི་གནས་སུ་འཁྱམས་ཏེ་འགྲོ་བ་རིགས་དྲུག་གི་ལས་དང་སྡུག་བསྔལ་ལ་བར་མེད་དུ་སྤྱོད་པས་རྟག་ཏུ
མནར་ཞིང་ཉམ་ཐག་པ་སྟེ།རྒྱ་ཆེ་རོལ་པ་ལས།སྲེད་སྲིད་མ་རིག་དབང་གིས་འགྲོ་བ་རྣམས།།མི་དང་ལྷ་དང་ངན་སོང་རྣམ་གསུམ་པོ།།འགྲོ་བ་ལྔ་པོ་དག་ཏུ་མི་མཁས་འཁོར།།དཔེར་ན་རྫ་མཁན།།
འཁོར་ལོ་བསྐོར་བ་བཞིན།ཞེས་དང་།སྲིད་གསུམ་རྒ་དང་ནད་ཀྱི་སྡུག་བསྔལ་འབར།།འདི་ན་འཆི་མེ་རབ་འབར་མགོན་མེད་དེ།།སྲིད་ལས་བྱུང་ལ་་འགྲོ་བ་རྟག་ཏུ་རྨོངས།།བུམ་པར་ཆུད་པའི
བུང་བ་ཇི་བཞིན་ནོ།།ཞེས་དང་།མདོར་ན་སེམས་ཅན་གྱི་སེམས་ཀྱི་རང་བཞིན་འོད་གསལ་བ་དེ་བཞིན་གཤེགས་པའི་སྙིང་པོ་ཅན་ཡིན་ཀྱང་།གློ་བུར་གྱི་དྲི་མས་ཚུལ་བཞིན་མ་ཡིན་པ་ཡིད་བྱེད་ཀྱི་
རྣམ་པར་རྟོག་པས་ཉོན་མོ་དྲ་པར་འགྱུར་ཞིང་།དེས་ཀུན་ནས་བསླདྲ་བའི་ཟག་པ་དང་བཅས་པའི་ལས་ལ་སྤྱད་པས་འཁོར་བའི་ཕུང་ཁམས་སྐྱེ་མཆེད་རྣམས་གྲུབ་པ་སྟེ།རྒྱུད་བླར།ཚུལ་བཞིན་མ་ཡིན
ཡིད་བྱེད་ཀྱིས།།ལས་དང་ཉོན་མོངས་རབ་ཏུ་ཕྱེ།།ལས་དང་ཉོན་མོངས་ཆུ་ལས་ནི།།ཕུང་པོ་ཁམས་དང་སྐྱེ་མཆེད་འབྱུང་།།ཞེས་དང་།དེས་ན་ལས་མི་དགེ་བ་དང་དགེ་བའི་ཁྱད་པར་ལས།།

ངན་འགྲོ་དང་བདེ་འགྲོའི་ཕུང་པོ་སོ་སོར་འགྲུབ་སྟེ།རིན་ཆེན་ཕྲེང་བར།མི་དགེ་བ་ལས་སྡུག་བསྔལ་ཀུན།།དེ་བཞིན་ངན་འགྲོ་ཐམས་ཅད་དོ།།དགེ་ལས་བདེ་འགྲོ་ཐམས་ཅད་དང་།
རྣམ་པ་ཀུན་ཏུ་བདེ་བ་དག།ཅེས་དང་།དེས་ན་སྔར་བཤད་པའི་འཁོར་བའི་ཉེས་དམིགས་ཀྱིས་བསྐུལ་ནས་དགེ་བའི་ལས་ལ་སྤོ་ཤུགས་ཆེན་པོས་ཡིད་དྲངས་ཏེ་ཅི་ནུས་སུ་འབད་པར་བྱ་སྟེ།སྤྱོད་འཇུག་ལས།
ཡིད་ལ་བསམ་པའི་དགེ་བྱས་པས།།གང་དང་གང་དུ་འགྲོ་འགྱུར་བ།།དེ་དང་དེར་ནི་དགེ་བ་དེས།།འབྲས་བུའི་ཡོན་གྱིས་མངོན་མཆོད་འགྱུར།ཞེས་གསུངས་པ་བཞིན་ནོ།།གསུམ་པ་ལམ་གྱི་བདེན་པ་ནི།།
རྒྱུའི་རྐྱེན་ནི་རིགས་ཡིན་ལ།།བདག་པོའི་རྐྱེན་ནི་བླ་མ་དམ་པ་སྟེ།དེས་བསྟན་པའི་དོན་ཉམས་སུ་བླངས་པ་ལས་འབྱུང་བའི་ཕྱིར་དང་།གཞི་ཇི་ལྟ་བ་བཞིན་རྟོགས་པ་བླ་མར་རག་ལས་པའོ།།ལམ་ཉམས
སུ་ལེན་པ་ནི།གང་ཟག་ལ་རག་ལས་ཤིང་།ལེན་བྱའི་ལམ་ནི་ཐབས་ཤེས་ཟུང་དུ་འབྲེལ་བའི་དགེ་བ་གང་ཞིག་རྣམ་པར་གྲོལ་བའི་འཇུག་ངོགས་སུ་གྱུར་པ་སྟེ།མདོ་ལས།ཐབས་དང་བཅས་པའི་ཤེས།
རབ་ནི་ལམ་མོ།།ཤེས་རབ་དང་བཅས་པའི་ཐབས་ནི་ལམ་མོ།།ཞེས་གསུངས་པ་དང་།ཆོས་མངོན་པ་ལས་ཀྱང་།ལམ་གང་གིས་སྡུག་བསྔལ་ཡོངས་སུ་ཤེས་པ་དང་།ཀུན་འབྱུང་སྤོང་བ་དང་།འགོག་པ་མངོན་དུ་བྱེད་པ་དང་།ལམ་བསྒོམ

སྟེ་འདི་ནི་ལམ་གྱི་མཚན་ཉིད་མདོར་བསྡུས་པའོ།།ཞེས་གསུངས་པ་དང་།དེས་ན་རྒྱལ་བའི་བསྟན་པ་སྤྱི་དང་ཁྱད་པར་དུ་གྱུར་པ་འདི་དག་གི་ལམ་གྱི་རིམ་པ་རྣམས་ལ་སོ་སོའི་དབང་པོ་དང་སྦྱར་ཏེ་ནན་ཏན་
རྩེ་གགཅིག་ཏུ་བསླབས་པ་ལས་རིམ་བཞིན་ཚོགས་སྦྱོར་མཐོང་སྒོམ་མཐར་ཕྱིན་པའི་ལམ་རྣམས་བསྐྲོད་པར་འགྱུར་ཏེ།འབྲས་བུ་ལག་ཏུ་ལོངས་པ་ཉམས་ལེན་ལ་རགས་ལས་པའི་ཕྱིར་རོ།།བཞི་པ
འགོག་པའི་བདེན་པ་ནི།འཁོར་བའི་ཆོས་ཐམས་ཅད་གང་དུ་འགོག་པའི་གཞི་ནི་སྟོང་པ་ཉིད་ཡིན་ལ།དེ་ཡང་ཆོས་ཐམས་ཅད་ཀྱི་གནས་ལུགས་ཆོས་ཉིད་དེ་བཞིན་ཉིད་ཡོད་མེད་སོགས་སྤྲོས་པའི་མཐའ་ཐམས
ཅད་་ལས་རྣམ་པར་གྲོལ་བ།ཆོས་ཉིད་སྟོང་པ་ཉིད་ཀྱིས་ཆོས་ཅན་ཐམས་ཅད་ལ་ཁྱབ་པས་ཐ་དད་མ་ཡིན་ཅིང་།ཆོས་ཉིད་འདུས་མ་བྱས་དང་།ཆོས་ཅན་འདུས་བྱས་རྣམས་མཚན་ཉིད་མི་མཐུན་
པས་གཅིག་པའང་མ་ཡིན་པ།རྟག་ཆད་སོགས་ཀྱི་མཐའ་ལས་འདས་པའི་དབྱིངས་འགྱུར་བ་མེད་པ་གང་ཡིན་པ་དེ་ནི་སྟོང་པ་ཉིད་དོ།།དེ་ཉིད་རྟོགས་བྱེད་ཀྱི་ལམ་ཉམས་སུ་བླངས་པས་ཀུན་འབྱུང
གི་བདེན་པ་དུག་གསུམ་དང་དུག་ལྔ།དེས་ཀུན་ནས་བླངས་པའི་ལམ་རྣམས་འགོག།འབྲས་བུ་སྡུག་བསྔལ་གྱི་ཕུང་པོ་དང་།དེ་ལ་བརྟེན་པའི་སྡུག་བསྔལ་རྣམས་འགོག་པ་སྟེ།མདོར་ན

རང་གི་རིག་པའི་སྟེང་གི་ཉོན་མོངས་པ་རྣམས་ས་བོན་དང་བཅས་པ་དབྱིངས་ཡལ་དབྱིངས་ནུབ་ཏུ་སྤངས་པ་ནི་འགོག་གཞི་སྟོང་པ་ཉིད་ཀྱི་ཡེ་ཤེས་ཏེ།འགོག་བདེན་ཁྱད་པར་ཅན
ཡིན་པས་ཐར་པ་དང་མྱ་ངན་ལས་འདས་པ་ཐོབ་པ་ཞེས་བྱའོ།།དེས་ན་སྡུག་བསྔལ་བདེན་པའི་རང་བཞིན་འགོག་བདེན་དང་།ཀུན་འབྱུང་བདེན་པའི་རང་བཞིན་ལམ་བདེན།འགོག་ལམ་སྤངས་རྟོགས
ངོ་བོ་དབྱེར་མེད་དོ།།ཞེས་ཀྱང་གསུངས་སོ།།དེ་ཡང་དཔེར་མཚོན་ན།ནད་སྐྱེད་བྱེད་ཀྱི་ཟས་དང་།སྤྱོད་ལམ་བརྟེན་པ་ནི་ཀུན་འབྱུང་ངོ་།།དེས་ནད་ཀྱི་ཟུག་རྔུས་མནར་བ་ན་སྡུག་བསྔལ།
ལོ།།དེ་ལ་སྨན་དཔྱད་དང་ཟས་སྤྱོད་ཀྱིས་སྐོང་བ་ནི་ལམ་བདེན་ནོ།།དེས་ནད་མེད་པར་སོར་ཆུད་པ་ནི་འགོག་བདེན་ནོ།།དཔེ་དེས་མཚོན་པ་ནི།སེར་སྣས་འགྱུར་གེགས་བྱེད་པ་ནི་ཀུན་འབྱུང་།།
དབུལ་ཞིང་ཕོངས་པར་གྱུར་པ་ནི་སྡུག་བསྔལ།སྦྱིན་པ་གཏོང་བ་ནི་ལམ་བདེན།དེས་མ་འོངས་པ་ན་དབུལ་བའི་སྡུག་བསྔལ་སྤངས་པ་ནི་འགོག་པའི་བདེན་པའོ།།ཚུལ་དེས་རྒྱུ་འབྲས་ཀྱི་འགྲོས་
ཤེས་པར་བྱའོ།།དེ་ལྟར་ཇི་སྐད་བཤད་པའི་དོན་རྣམས་ལ་ནན་ཏན་དུ་སློབ་པ་སྔོན་དུ་བཏང་ནས་སེམས་ཅན་ཐམས་ཅད་ཀྱི་དོན་དུ་སངས་རྒྱས་བསྒྲུབ་པ་ཙམ་གྱི་བྱ་བ་ཁམ་པོ་ཆེ་རྩོམ་པ་ལ་སྐྱབས་ཁྱད་པར

ཅན་ཞིག་འཚོ་ལ་དགོས་ཏེ།དེ་ཡང་དཀོན་མཆོག་གསུམ་པོ་ནི་སྐྱོན་ཀུན་ཟད།ཡོན་ཏན་ཀུན་རྫོགས།སེམས་ཅན་ཐམས་ཅད་སྐྱོབ་པར་ནུས་པའི་མཐུ་དང་ལྡན་པས་དེ་ཁོ་ན་ལ་བརྟེན་ནས་བློ་གཏད་ལིང་བསྒྱུར་གྱི་སྐྱབས།
འཐོརེ་དོགས་དང་བྲལ་བར་བྱ་ཞིང་།དེ་ནས་ཡུལ་སེམས་ཅན་ཚད་མེད་པ་ལ་སྙིང་རྗེ་ལ་སོགས་པའི་བློའི་རྣམ་པ་ཚད་མེད་པ་བཞི་བསྒོམ་པ་རྟེན་དུ་བྱས་ནས།བརྟེན་པ་གཞན་དོན་དུ་སངས་རྒྱས་ཐོབ་འདོད་ཀྱི་སྨོན་པ་དང་།།
དེ་ཉིད་མངོན་དུ་བྱེད་པའི་ལམ་འཇུག་པ་སྟེ་བྱང་ཆུབ་ཀྱི་སེམས་རྣམ་པ་གཉིས་བསྐྱེད་པར་བྱ་ཞིང་།དེ་ཡང་སྨོན་འཇུག་གི་བློའི་རྣམ་པ་ལ་བྱང་ཆུབ་ཀྱི་སེམས་དང་།ཆོ་ག་ལ་བསྐྱེད་པའི་ཐ་སྙད་དུ་བྱ་ཞིང་།སེམས
གཉིཉིས་པོ་དེ་བློ་དང་འདྲེ་ངེས་སུ་བསྒོམས་པའི་མཐར་སེམས་རྩ་བྲལ་དུ་འཇོག་པ་ནི་དོན་དམ་བྱང་ཆུབ་ཀྱི་སེམས་ཡིན་ལ།དེ་ཉིད་ཆོ་ག་ལས་བསྐྱེད་པའི་ཚུལ་ནི།རྣམ་སྣང་མངོན་བྱང་གི་རྒྱུད་དང་།འཕགས
མཆོག་ཀླུ་སྒྲུབ་ཀྱི་གཞུང་ལས་ཀྱང་འབྱུང་བ་བཞིན་ནོ།།དེས་ན་བཤད་མ་ཐག་པའི་ལམ་དེ་དག་ཐུན་མོང་དང་ཁྱད་པར་གྱི་ལམ་རིམ་གང་ལ་བརྟེན་ནས་འཁྲིད་པ་དེ་དང་དེའི་གཞུང་བཞིན་དུ་བསྟན་པ་ལས་དགོས་པ
འགྲུབབ་པའི་ཕྱིར་འདིར་རེ་ཞིག་དེ་ཙམ་མོ།།དེས་ན་འདི་ལྟ་བུའི་གནད་དང་མ་བྲལ་ན་ཉམས་ལེན་དོན་དུ་འགྲིལ་བ་ཞིག་འོང་ཞིང་།དེ་བས་ན་ཆོས་འདི་ཆགས་སྡང་གི་བསྣོན་མར་མ་སོང་བར་རང་རྒྱུད

ལ་ཅི་འབྱོར་དུ་བསླབ་པའི་ཉམས་ལེན་ལ་འབད་པར་བྱའོ།།རང་གཞན་དོན་ཆེན་བསྒྲུབ་ལ་བསྐུལ་བའི་གཏམ།།དྲི་མེད་ལུང་དོན་བླ་མའི་གསུང་ངག་གིས།།ཇི་ལྟར་འདོམས
བཞིན་ཅུང་ཟད་བཤད་པ་ལས།།རྒྱ་ཆེའི་ཕ་མཐའ་སུ་ཡིས་བརྗོད་པར་ནུས།།འོན་ཀྱང་ཆུ་གཏེར་ཆེ་ལས་ཐོགས་པ་ཙམ།།བླངས་པ་ཡིས་ཀྱང་གདུང་སེལ་བྱེད་པ་བཞིན།།ལམ་གྱི་འཇུག་སྒོ་ཕྱོགས
ཙམ་ཤེས་པས་ཀྱང་།།བླང་དོར་གནས་ལ་བསླུ་མེད་གདིང་ཐོབ་འགྱུར།།དེ་ལས་དགེ་བའི་གྲུ་ཆེན་རྨད་བྱུང་བ།།ལྷག་བསམ་རླུང་གི་བགྲོད་པས་བསྐྱོད་བྱས་ཏེ།།འགྲོ་ཀུན་སྲིད་པའི་རྒྱ་མཚོ།།
ཆེན་པོ་ལས།།རྣམ་གྲོལ་རིན་ཆེན་གླིང་དུ་བགྲོད་གྱུར་ཅིག།དེ་ལྟར་ཐུན་མོང་གི་སྔོན་འགྲོའི་ལམ་རིམ་གསལ་བར་བྱེད་པ་རིན་ཆེན་ཐེམ་སྐས་ཞེས་བྱ་བ་འདི་ནི་དང་པོའི་ལས་ཅན་རྣམས་འཇུག་པ་བདེ་བའི
ཆེད་དུ་སྐོམ་ལས་པ་འགྱུར་མེད་རྡོ་རྗེས་ཡི་གེར་སྤེལ་བའོ